Departement ontken rookkamerArgieffoto Die departement van gesondheid in KwaZulu-Natal het Dinsdag aantygings dat hy R2.4 miljoen aan opgraderings vir ‘n rookkamer spandeer het, ontken. “Die berigte is nie waar nie,” het Sam Mkhwanazi, woordvoerder van die departement, gesê. “Die geld is aangewend om ‘n registrasiekantoor op te gradeer. Binneshuise verdelingsmure en vinielvloerteëls moes verwyder word, en meganiese en elektriese installasies en lugversorging moes opgradeer word. Die registrasiekantoor moes ook uitgelê word, ablusiefasiliteite moes opgeknap word, nuwe toonbanke, nuwe sweefrakke en toegangsbeheer is alles by dié bedrag ingesluit.” Mark Steele, provinsiale woordvoerder van die Demokratiese Alliansie (DA) het Sibongiseni Dhlomo, LUR vir gesondheid, vroeër uitgevra waarom die departement R2.4 miljoen aan opknappingswerk vir ‘n rookkamer by sy Natalia-hoofkantoorgebou in Pietermaritzburg spandeer het. Klik hier om meer te lees.